Legal Document

Category: 229

Text:
10. ΑΠΟΦΑΣΙΣ ΥΠΟΥΡΓΩΝ ΕΡΓΑΣΙΑΣ ΚΑΙ ΓΕΩΡΓΙΑΣ Αριθ. 157160/10012 της 11/15 Νοεμ.  1965  (ΦΕΚ Β΄ 761) Περί τρόπου καταβολής των συντάξεων εις τους περί ων το άρθρ. 5 του Ν.Δ. 4435/1964 συνταξιούχους. Έχοντες υπ’ όψει: α)Τας διατάξεις του άρθρ. 5 και της παρ. 2 του άρθρ. 8 του Ν.Δ. 4435/1964. Β)Γγνώμην του Διοικητικού Συμβουλίου του Ταμείου Ασφαλίσεως Επαγγελματιών και Βιοτεχνών Ελλάδος (Τ.Ε.Β.Ε.) διατυπωθείσαν κατά την υπ’ αριθ. 2457/6.8.1965 συνεδρίασιν αυτού ως και ομοίαν γνώμην του Διοικητικού Συμβουλίου του Οργανισμού Γεωργικών Ασφαλίσεων (Ο.Γ.Α.) διατυπωθείσαν κατά την από 30.9.1965 συνεδρίασιν αυτού, αποφασίζομεν: Όπως η καταβολή ολοκλήρου του ποσού της συντάξεως, μετά των πάσης φύσεως επιδομάτων, εις του περί ων το άρθρ. 5 του Ν.Δ. 4435/1964 συνταξιούχους εξακολουθήση ενεργουμένη υπό του Ταμείου Ασφαλίσεως Επαγγελματιών και Βιοτεχνών (Τ.Ε.Β.Ε.), καθ’ ον τρόπον και χρόνον καταβάλλονται αι συντάξεις και εις τους λοιπούς συνταξιούχους του Ταμείου τούτου. Ο Οργανισμός Γεωργικών Ασφαλίσεων (Ο.Γ.Α.) θα προκαταβάλη κατά μήνα και την πρώτην εκάστου μηνός εις το Ταμείον Ασφαλίσεως Επαγγελματιών και Βιοτεχνών (Τ.Ε.Β.Ε.), έναντι της κατ’ άρθρ. 5 του Ν.Δ. 4435/1964 συμμετοχής εις την συνταξιοδότησιν των περί ων η διάταξις αύτη συνταξιούχων του Τ.Ε.Β.Ε., ποσόν ίσον προς τον προϋπολογιζόμενον υπό των ανωτέρω Οργανισμών, ως βαρύνον τον Ο.Γ.Α. δια την μηνιαίαν καταβολήν των συντάξεων τούτων. Οριστική εκκαθάρισις του βαρύνοντος τον Ο.Γ.Α. ποσού συμμετοχής δια την πληρωμήν των εν λόγω συνταξιούχων, θα ενεργήται κατά μήνα Ιανουάριον εκάστου έτους και δι’ ολόκληρον το προηγούμενον έτος, επί υποβολή υπό του Τ.Ε.Β.Ε. εις τον Ο.Γ.Α. των νομιμοποιούντων τας διενεργηθείσας υπ’ αυτού πληρωμάς ταύτας εγγράφων. Προκύπτουσαι τυχόν διαφοραί αποδίδονται εις το Τ.Ε.Β.Ε. ή παρακρατούνται υπό του Ο.Γ.Α. εκ της προκαταβολής του επομένου της εκκαθαρίσεως μηνός. «Δια την κατά την προηγουμένην παράγραφον οριστικήν εκκαθάρισιν του βαρύνοντος τον ΟΓΑ ποσού συμμετοχής εις τας δαπάνας συνταξιοδοτήσεως, ο υπολογισμός του συνολικώς δια το έτος δι’ ο η εκκαθάρισις καταβλητέου παρά του ΟΓΑ εις το ΤΕΒΕ ποσού, θα πραγματοποιήται, δια του πολλαπλασιασμού του μέσου ποσού μηνιαίας συντάξεως του έτους τούτου, όπερ αντιστοιχεί κατά συνταξιούχου ΟΓΑ, επί τον αριθμόν των εκάστοτε εν ενεργεία συνταξιούχων ΤΕΒΕ, δι’ ους η υποχρέωσις συμμετοχής εις τας δαπάνας συνταξιοδοτήσεώς των, πολλαπλασιαζόμενα επί 13,5. Δια τους μη συνταξιοδοτηθέντας επί ολόκληρον το έτος, μειούται ο αριθμός 13,5 αναλόγως. 39.Δ.α.9 Καταστατικές διατάξεις Τ.Ε.Β.Ε. Καταστατικές διατάξεις Τ.Ε.Β.Ε. 39.Δ.α.10 Το μέσον ποσόν μηνιαίας συντάξεως συνταξιούχου ΟΓΑ θα εξάγεται εις το τέλος εκάστου έτους και θα ισούται με το άρθροισμα των γινομένων άτινα προκύπτουν εκ του πολλαπλασιασμού των συνταξιούχων εκάστης κατηγορίας, επί το μηνιαίον ποσόν της συντάξεως, της κατηγορίας ταύτης διαιρουμένου (του ως άνω αρθροίσματος) δια του συνολικού αριθμού των συνταξιούχων. Τα στοιχεία του ανωτέρω υπολογισμού θα λαμβάνωνται εκ των καταστάσεων πληρωμής, των συνταξιούχων ΟΓΑ του τετάρτου τριμήνου εκάστου έτους». Η εντός « » διάταξις προσετέθη δια της υπ’ αριθ. 93881/Υ.680 της 24 Αυγ. /8 Σεπτ. 1967 αποφ. Υπ. Εργασίας και Γεωργίας (ΦΕΚ Β΄ 556). (Μετά τη σελ. 180,02(δ) Σελ.180,021 Τεύχος 1202-Σελ.55